Kolehiyo

Ang isang kolehiyo o dalubhasaan ay isang linangang panlalong mataas na edukasyon. Batay sa konteksto, maaaring ituring ang salitang kolehiyo bilang lahatang kategorya sa larangang ito, kabilang ang mga unibersidad o pamantasan; o bilang mga tagapambuo ng isang lalong malaking pamantasan.

Sa Pilipinas, mahahati sa dalawang uri ng mga kolehiyo: pampamahalaan at pribado. Pag-aari ng pamahalaaan ang mga dalubhasaang pampamahalaan. Mula 2016, nag-aalok sila ng libreng matrikula sa lahat ng nagnanais, alinsunod sa mga pasubali ng Batas Republika 10931. Samantala, karaniwang binubuo ng mga relihiyosong kolehiyo (tulad ng Pamantasan ng Santo Tomas), o mga pagmamay-ari ng mga negosyo o for profit (tulad ng Pamantasan ng Dulong Silangan) ang mga pribadong dalubhasaan.

Pinapangasiwaan ang mga Pilipinong dalubhasaan sa ilalim ng Komisyon sa Lalong Mataas na Edukasyon o CHED.
 Mga sanggunian 

Kategorya:Mga paaralan